Galați (okrug)
Galați čita se Galaci (rumunjski: Județul Galați, ruski i ukrajinski: Галац) je jedan od 
41 rumunjskih okruga (județa / jedinica lokalne uprave) na jugoistoku Rumunjske.

Geografske karakteristike
Okrug Galați sa istoka graniči sa Moldavijom, sa zapada sa Okrugom Vranceom, sa sjevera sa Okrugom Vaslui i sa juga sa okruzima Brăila i Tulcea.

Okrug Galați je uglavnom ravničarski kraj, prošaran brežuljcima. Pored grada Galaţija leži najveće rumunjsku slatkovodno jezero Brateş. 

Istočnu granicu okruga formira rijeka Prut, a zapadnu Siret, one obje teku prema jugoistoku.  

Okrug Galați ima površinu od 4,466 km² a po popisu stanovništva iz 2011. imao je 536,167 stanovnika, od toga 482,932 Rumunja i 16,990 Roma, i zanemariv broj ostalih nacija.

Privreda i atrakcije
Administrativni centar je Galaţi, jedna od većih rumunjskih dunavskih luka, u kom se nalazi najveće rumunjsko brodogradilište i univerzitet. 

Industrija okruga, koncentrirana je u Galaţiju i Tecuci u kojim se proizvode strojevi, predmeti od željeza, tekstil i konzerve.
U Comeştiju i Ghidigenu se obrađuje drvo. 

Okrug Galați je i ratarsko - stočarski kraj, poznat po uzgoju žitarica.

U Tecuci se nalazi poljoprivredna škola i muzej historije i nauke. Ostatci naselja iz 6. - 5. vijeka pne. i rimske utvrde leže kod sela Barboşi.

Izvori

Vanjske veze 

 Službene stranice okruga 
 Galați na portalu Encyclopædia Britannica 

Okruzi u Rumuniji